Turinys

# Grafikos objektų taisymas

Jei braižymo priemonių mygtukų juosta dar nerodoma, pasirinkite Rodymas → Mygtukų juostos → Braižymo priemonės jai atverti.

Nubrėžtus grafikos objektus po to galima taisyti. Tokiu būdu įterpti grafikos objektai yra vektoriniai, t. y. jų dydį galima keisti visiškai neprarandant kokybės.

Jei norite nubrėžti stačiakampį, spustelėkite stačiakampio mygtuką ir nustatykite pelės žymeklį toje dokumento vietoje, kur turėtų būti vienas stačiakampio kampas. Nuspauskite kairįjį pelės klavišą ir tempkite žymeklį iki priešingo stačiakampio kampo vietos. Atleidus pelės klavišą bus sukurtas stačiakampis. Stačiakampis bus pažymėtas, o jo savybes bus galima keisti kontekstinio meniu komandomis.

- Jei norite nubrėžti keletą to paties tipo figūrų, figūros mygtuką spustelėkite dukart.Jei norite nubrėžti keletą to paties tipo figūrų, figūros mygtuką spustelėkite dukart.Nubrėžkite keletą to paties tipo figūrų. Kad išjungtumėte braižymo veikseną, spustelėkite bet kur dokumente nesujudinę pelės.

- Jei norite brėžti figūrą iš jos centro, o ne nuo vieno kampo iki kito, kol tempiate, laikykite nuspaustą klavišą Option Alt. Kai kuriose aplinkose gali reikėti kartu nuspausti ir meta klavišą.

- Jei brėždami laikysite nuspaustą klavišą Lyg2, bus nubrėžta taisyklinga figūra. Pavyzdžiui, brėžiant stačiakampį bus nubrėžtas kvadratas, o brėžiant elipsę – apskritimas. Jei klavišą Lyg2 nuspausite, kai tempiate jau nubrėžtos figūros rankenėlę, bus išlaikytos figūros proporcijos.

- Jei norite keisti objekto dydį, pirmiausia pažymėkite jį aktyvinę atrankos priemonę. Aplink objektą atsiras aštuonios rankenėlės. Jei tempsite vieną iš keturių kampinių rankenėlių, priešingas objekto kampas nejudės, o kiti trys kampai keis vietą. Jei tempsite vieną iš šoninių rankenėlių, nejudės priešingas objekto kraštas.

- Kad galėtumėte keisti grafikos objekto dydį klaviatūra, pirmiausia objektą pažymėkite, tuomet pakartotinai spauskite klavišus Command Vald+Tab, kol reikiama rankenėlė taps ryškesnė. Tada spauskite rodyklės klavišą. Jei norite keisti dydį mažesniais intervalais, laikykite nuspaustą klavišą Option Alt ir tuomet spauskite norimą rodyklės klavišą. Kai norėsite baigti taškų taisymo veikseną, paspauskite grįžties klavišą.

- Jei norite perkelti grafikos objektą, pirmiausia jį pažymėkite. Daugiau nei vieną objektą pažymėsite ties jais spustelėdami ir tuo pačiu laikydami nuspaustą klavišą Lyg2. Teksto objektus pažymėsite spustelėję ties jų kraštine. Tuomet nuspauskite kairįjį pelės klavišą ir tempkite objektus į norimą vietą.

- Jei norite perkelti grafikos objektus naudodami klaviatūrą, objektus pažymėkite, o tada spauskite rodyklės klavišą. Jei objektus norite perkelti mažesniais intervalais, laikykite nuspaustą klavišą Option Alt ir tuomet spauskite norimą rodyklės klavišą.

- Jei objekto viduje norite įvesti tekstą, pažymėkite objektą ir pradėkite rinkti norimą tekstą. Teksto įvestį užbaigsite spustelėję už objekto ribų. Kad galėtumėte taisyti įvestą tekstą, spustelėkite dukart objekto viduje.

Nubraižius ar pataisius grafikos objektus, įprastą veikseną vėl aktyvinsite spustelėję bet kurioje dokumento vietoje, kurioje nėra jokių objektų. Jei pelės žymeklis yra braižymo veiksenoje, pirmiausia ją išjunkite spustelėdami mygtuką Atranka.

Susijusios temos

Braižymo priemonės

Įterpiama grafika

Įterpiama grafika iš failo

Įterpiama grafika iš galerijos, naudojant nutempimą

Įterpiamas nuskaitytasis atvaizdas

Įterpiamos grafikos iš LibreOffice braižyklės arba prezentacijų rengyklės

Įterpiama skaičiuoklės diagrama į teksto dokumentą